APSTIPRINĀTS

ar Ķekavas novada pašvaldības

Iepirkuma komisijas

2017.gada 06.marta sēdes

protokolu Nr. 13

**Nolikums**

**Ēdināšanas pakalpojumu sniegšana Ķekavas novada pašvaldības**

**pirmsskolas izglītības iestādē „Avotiņš”, nododot pakalpojumu sniegšanai nepieciešamās telpas un inventāru bezatlīdzības lietošanā**

ID Nr.ĶNP 2017/10

Publisko iepirkumu likuma 10. panta otrā daļa, 2. pielikuma pakalpojums

Ķekavas pagasts, Ķekavas novads – 2017

**1. VISPĀRĪGĀ INFORMĀCIJA**

**1.1. Iepirkuma metode:** iepirkums tiek veikts saskaņā ar Publisko iepirkumu likuma (turpmāk

tekstā – „PIL”) 10. panta pirmo daļu, 2. pielikuma pakalpojums.

**1.2. Iepirkuma priekšmets:**

1.2.1. Ēdināšanas pakalpojumu sniegšana Ķekavas novada pirmsskolas izglītības iestādē „Avotiņš”.

1.2.2. Izglītības iestāžu izglītojamajiem ēdināšana izglītības iestādē un ēdināšanas telpās nododot pakalpojumu sniegšanai nepieciešamās telpas un inventāru bezatlīdzības lietošanā saskaņā ar šo nolikumu (turpmāk – Nolikums) un Tehnisko specifikāciju (1.pielikums).

**1.3. Iepirkuma identifikācijas numurs**: ĶNP 2017/10.

**1.4. Iepirkuma nomenklatūras kods (CPV)**: 55500000-5 Ēdnīcu un sabiedriskās ēdināšanas pakalpojumi. (17 kategorija)

**1.5. Pasūtītāji un organizētājs:**

1.5.1. Pasūtītāji - Ķekavas novada Pirmsskolas izglītības iestāde „Avotiņš”.

1.5.2. **Organizētājs - Ķekavas novada pašvaldība**, reģistrācijas numurs 90000048491, juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123, tālrunis 67935803, fakss 67935819, novads@kekava.lv

1.5.3. Kontaktpersonas:

1.5.3.1. par Nolikumu - Ķekavas novada pašvaldības juriste Ilga Viegliņa (tālr. 67935803; e-pasts: iepirkumi@kekava.lv)

1.5.3.2. par Tehnisko specifikāciju - PII ,,Avotiņš’’ medicīnas māsa Ilze Dreimane (tālr. mob. 28353663, tālr. 67917719; iepirkumi@kekava.lv).

**1.6. Pretendents:** iepirkumā var piedalīties personas vai personu apvienības (turpmāk - Pretendents), kuras atbilst PIL un Nolikumā noteiktajām prasībām.

**1.7. Līguma izpildes vieta:** Ķekavas novada Pirmsskolas izglītības iestāde „Avotiņš” – Jaunatnes iela 3, Baložu pilsēta, Ķekavas novads

**1.8. Iespējas iepazīties ar Nolikumu**

Nolikums un tā pielikumi ir pieejami Ķekavas novada pašvaldības mājas lapā internetā: www.kekava.lv/publiskie iepirkumi/pašvaldības iepirkumi 2017

**1.9. Piedāvājuma iesniegšanas vieta, datums, laiks un kārtība**

1.9.1. Pretendenti piedāvājumus var iesniegt līdz **2017.gada 27.martam plkst. 11:00**, Ķekavas novada pašvaldībā, **Gaismas ielā 19 k-9-1, Ķekavā**, Ķekavas pagastā, Ķekavas novadā, LV-2123, iesniedzot personīgi vai atsūtot pa pastu. Pasta sūtījumam jābūt nogādātam **Organizētājam** līdz šajā punktā norādītajam termiņam.

1.9.2. Piedāvājumi, kas nav iesniegti Nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, vai, kas saņemti pēc piedāvājuma iesniegšanas termiņa beigām, netiks vērtēti un tiks neatvērti atdoti atpakaļ iesniedzējam.

1.9.3. Pretendents var atsaukt, grozīt vai mainīt savu piedāvājumu līdz piedāvājumu iesniegšanas termiņa beigām. Pēc piedāvājumu iesniegšanas termiņa beigām Pretendents nevar grozīt savu piedāvājumu.

1.9.4. Pretendents par iepirkuma priekšmetu var iesniegt tikai vienu piedāvājumu. Pretendents nevar iesniegt piedāvājuma variantus.

**1.10. Piedāvājuma spēkā esamība**

Pretendenta iesniegtais piedāvājums ir spēkā, tas ir, saistošs Pretendentam, līdz iepirkuma līguma noslēgšanai.

**1.11. Piedāvājuma noformēšana**

1.11.1. Piedāvājumam jāsastāv no šādām daļām:

* pieteikuma dalībai iepirkumā un Pretendenta atlases dokumentiem;
* tehniskā piedāvājuma;
* finanšu piedāvājuma.

1.11.2. Piedāvājuma sējumā ietilpstošie dokumenti ir jāsanumurē un jācaurauklo (auklu gali jāpārlīmē), jāaizzīmogo un jāparaksta. Piedāvājumam jābūt titullapai (brīvā formā), satura rādītājam ar uzrādītām lapām.

1.11.3. Piedāvājums jāiesniedz aizlīmētā un aizzīmogotā iepakojumā, uz kura jānorāda:

* Organizētāja nosaukums un adrese;
* Pretendenta kontaktpersonas vārds, uzvārds un tālruņa numurs;
* Pretendenta nosaukums, adrese, e-pasta adrese, tālruņa un faksa numurs;
* atzīme „Piedāvājums iepirkumam „Ēdināšanas pakalpojumu nodrošināšana Ķekavas novada Pirmsskolas izglītības iestādē „Avotiņš”, nododot pakalpojumu sniegšanai nepieciešamās telpas un inventāru bezatlīdzības lietošanā”, identifikācijas Nr.ĶNP 2017/10. Neatvērt līdz 2017.gada 27.martam plkst.11:00”

1.11.4. Piedāvājuma iepakojumā jāievieto 1 (viens) piedāvājuma oriģināls un 1 (viena) piedāvājuma kopija. Uz piedāvājumiem attiecīgi jānorāda:

* “ORIĢINĀLS” vai “KOPIJA”, kā arī:
* Pretendenta nosaukums un adrese;
* atzīme „Piedāvājums iepirkumam ID Nr. Nr.ĶNP 2017/10.”

1.11.5. Piedāvājumā iekļautajiem dokumentiem jābūt skaidri salasāmiem, bez labojumiem. Ja labojumi ir izdarīti, tiem jābūt apstiprinātiem atbilstoši normatīvajiem aktiem.

1.11.6. Piedāvājums jāizstrādā un jānoformē latviešu valodā. Ja piedāvājumā tiek iekļauti dokumenti svešvalodā, tiem jāpievieno notariāli apliecināts tulkojums latviešu valodā.

1.11.7. Ja piedāvājumam pievieno dokumentu kopijas, tās apliecina saskaņā ar Dokumentu juridiskā spēka likuma prasībām un Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”.

1.11.8. Pretendents iesniedz parakstītu piedāvājumu. Piedāvājumu paraksta pilnvarotā persona, norādot pilnu amata nosaukumu (ietverot organizācijas nosaukumu), parakstu un paraksta atšifrējumu (pievieno pilnvaras kopiju).

1.11.9. Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo personu apvienību vai personālsabiedrību, kā arī katras personas atbildības sadalījumu.

**1.12. Informācijas apmaiņa**

1.12.1. Informācijas apmaiņa starp Organizētāju un Pretendentiem notiek pa pastu vai elektroniski pa e-pastu iepirkumi@kekava.lv .

1.12.2. Ja no ieinteresētā Pretendenta ir saņemts jautājums, Organizētājs sagatavo atbildi un nosūta atbildi ieinteresētajam Pretendentam, un atbildi kopā ar uzdoto jautājumu, nenorādot iesniedzēju, ievieto Ķekavas novada pašvaldības mājas lapā internetā: www.kekava.lv, sadaļā „Publiskie iepirkumi”.

1.12.3. Ja Nolikumā tiek izdarīti precizējumi, tie tiek ievietoti Ķekavas novada pašvaldības mājas lapā internetā: www.kekava.lv, sadaļā „Publiskie iepirkumi”.

1.12.4. Pretendentam ir pienākums sekot līdzi Ķekavas novada pašvaldības mājas lapā internetā: www.kekava.lv, sadaļā „Publiskie iepirkumi”, ievietotajai informācijai.

**2. PRETENDENTU ATLASES (KVALIFIKĀCIJAS) PRASĪBAS UN IESNIEDZAMIE DOKUMENTI**

**2.1. Pretendenta pieteikums dalībai iepirkumā.**

2.1.1. Pretendents iesniedz pieteikumu dalībai iepirkumā, kas izstrādāts un noformēts atbilstoši Nolikuma pielikumā pievienotajai pieteikuma veidlapai (2.pielikums).

2.1.2. Pieteikumu paraksta Pretendenta vadītājs vai tā pilnvarota persona.

**2.2. Uz Pretendentu (tā apakšuzņēmējiem) nedrīkst attiekties neviens no PIL 42.pantā uzskaitītajiem izslēgšanas gadījumiem.**

2.2.1. Iepirkuma komisija (turpmāk – Komisija) pārbaudīs Pretendentu (tā apakšuzņēmēju), kuram atbilstoši iepirkuma procedūras dokumentos noteiktajām prasībām būs piešķiramas Līguma slēgšanas tiesības, vai minētajai personai (neatkarīgi no tā, vai tie reģistrēti Latvijā vai Latvijā atrodas to pastāvīgā dzīvesvieta) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.

2.2.2. Termiņš nodokļu parādu nomaksai, ja pretendentam tāds tiks konstatēts, tiks noteikts 10 (desmit) darba dienas.

2.2.3. Ja attiecīgais Pretendents noteiktajā termiņā neapmaksās nodokļu parādu, Organizētājs to izslēgs no dalības iepirkumā.

**2.3. Atlases (kvalifikācijas) prasības un to izpildi apliecinoši atlases dokumenti, kuri jāiesniedz Pretendentam:**

|  |  |  |
| --- | --- | --- |
| **Pretendentiem ir jāatbilst šādām atlases (kvalifikācijas) prasībām** |  | **Iesniedzamie atlases dokumenti** |
| 2.3.1. Prasības Pretendenta profesionālās darbības veikšanai | Pretendents ir reģistrēts atbilstoši attiecīgās valsts normatīvo aktu prasībām | 1) Organizētājs pārbaudīs publiskajās datu bāzēs (www.lursoft.lv un www.vid.gov.lv) vai Pretendents ir reģistrēts Komercreģistrā, nodokļu maksātāju reģistrā. Ja Pretendents reģistrēts līdzvērtīgā iestādē citā valstī – jāiesniedz reģistrācijas apliecības kopija vai izziņas, kas apliecina, ka Pretendents ir reģistrēts normatīvajos aktos noteiktajā kārtībā kopija2) Organizētājs informāciju par Pārtikas un veterinārā dienesta (PVD) uzraudzībā esošajiem uzņēmumiem iegūs PVD mājas lapā (www.pvd.gov.lv ) |
| 2.3.2. Prasības attiecībā uz Pretendenta tehniskajām un profesionālajām spējām  | Pretendentam ir pieredze vismaz 3 (trīs) izglītības iestāžu audzēkņu ēdināšanas specifikas (ar audzēkņu skaitu virs 200) objektos ēdināšanas pakalpojumu sniegšanā iepriekšējo 3 (trīs) gadu laikā, Pakalpojumi tiek sniegti kvalitatīvi.  | Saraksts, kurā uzskaitīti sniegtie izglītības iestāžu audzēkņu ēdināšanas specifikas pakalpojumi iepriekšējos 3 (trīs) gados, norādot:1. pakalpojumu saņēmēju (pasūtītāju), objektu adresi

b) pasūtītāja kontaktinformāciju,c) pakalpojumu apjomu (izglītojamo skaits iestādē);d) līgumatermiņu, atbilstoši nolikuma 6.pielikumam. Kvalitatīva pakalpojuma sniegšanu apliecina 2 (divas) pasūtītāju, kuri norādīti sarakstā, pozitīvas atsauksmes.Organizētājam ir tiesības sazināties sarakstā norādītām izglītības iestādēm (to administrāciju), lai noskaidrotu ēdināšanas pakalpojuma kvalitāti. |
|  | Pretendents pakalpojuma sniegšanā nodrošina kvalificētu personālu:1) vismaz 1(vienu) speciālistu ar augstāko profesionālo vai vidējo speciālo izglītību (pārtikas tehnologs);2) vismaz 1(vienu) šefpavāru ar vismaz vidējo speciālo izglītību; | Saraksts atbilstoši nolikuma 7.pielikumam, norādot, Pretendenta pakalpojuma sniegšanāatbildīgos darbiniekus par kvalitātes kontroli: 1) speciālista ar augstāko profesionālo vai vidējo speciālo izglītību - pārtikas tehnologa vārdu, uzvārdu;2) šefpavāra ar vismaz vidējo speciālo izglītību vārdu, uzvārdu;3) citu darbinieku, kuri tiks iesaistīti pakalpojuma nodrošināšanā Ķekavas novada izglītības iestādēs, amatus, skaitu.Pārtikas tehnologa, pavāra, u.c.darbinieku izglītību un profesionālo kvalifikāciju apliecinošu dokumentu kopijas, valodas atestācijas apliecības kopija, CV.Apliecinājumi par darba attiecīgu nodibināšanu ar konkrētām personām, līguma slēgšanas tiesību piešķiršanas gadījumā (3.pielikums) |
| 2.3.3. Prasības attiecībā uz Pretendenta pienākumu veikt objekta apskati  | Pretendents ir apsekojis objektu  | Apsekošanas fakts tiek fiksēts Objekta apsekošanas reģistrācijas lapā atbilstoši nolikuma 4.pielikumam, kuru paraksta Piegādātāja un Pasūtītāja pārstāvji.  |

**2.4. Tehniskais piedāvājums**

2.4.1. Pretendents iesniedz Tehnisko piedāvājumu, kas izstrādāts un noformēts atbilstoši Tehniskajai specifikācijai (1.pielikums).

2.4.2. Tehniskais piedāvājums sastāv no:

2.4.2.1. **darba organizācijas apraksta** (apraksts noformējams brīvā formā), kurā norādīts kā tiks nodrošināta Tehniskajā specifikācijā noteikto prasību izpilde pakalpojumu izpildes vietā, t.sk.:

a) darba organizācijas shēma;

b) informācija par personu, kura atbildīga par ēdināšanas pakalpojuma sniegšanas kvalitāti, darbinieku skaitu un pienākumiem;

c) ēdināšanā izmantoto produktu kvalitātes nodrošināšanas pasākumu apraksts, kas apliecina pārtikas aprites posmu izsekojamību un produktu ražotāju atbilstību nacionālās pārtikas kvalitātes shēmas prasībām. Pretendents norāda, vai piedāvājumā ir iekļauti produkti, kas ir sertificēti nacionālajai pārtikas kvalitātes shēmai, (saskaņā ar Ministru kabineta 12.08.2014. noteikumiem Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”) atbilstošiem produktiem, iesniedzot apliecinājumus par sadarbību ar ražotāju un/vai piegādātāju;

2.4.2.2. **ēdienkartes aprēķina 10 (desmit) dienām, kas atbilst visām turpmāk minētajām prasībām**:

a) visas ēdienkartē norādītās ēdienreizes atbilst normatīvajos aktos noteiktajām enerģijas un uztura normām, kā arī veselīga uztura principiem;

b) ēdienkarte noformēta atbilstoši formām, kuras norādītas Nolikuma 5.pielikumā;

c) visu ēdienkartē norādīto ēdienreižu cena nepārsniedz Nolikuma 2.5.1. punktā norādīto maksimālo maksu par izglītojamo ēdināšanas pakalpojumiem;

d) ēdienkarte izstrādāta un noformēta izglītojamo grupām, kuras minētas Nolikuma 1.pielikumā - Tehniskā specifikācija.

e) 10 (desmit) dienu ēdienkarti noformē - pirmsskolas vecuma izglītojamajiem no 1 – 2 gadiem un no 3 – 6 gadiem;

2.4.2.3. **tehnoloģiskajām kartēm**:

 Tehnoloģiskās kartes ir ēdināšanas pakalpojuma sniedzēja izstrādāts dokuments, kurš tiek izstrādāts un noformēts visiem ēdienkartē norādītajiem ēdieniem un dzērieniem, to sastāviem uz 1 (vienu) porciju atbilstoši darba organizācijas sistēmai, norādot:

a) receptūru – visiem ēdienkartes ēdieniem un dzērieniem produktu ielikumu daudzumus (bruto, neto svars); tā saturošo uzturvielu un enerģijas (Kcal) daudzumu; izmantoto produktu sortimentu un produktu kvalitātes rādītājus (piemēram, piena produktiem tauku saturu, miltiem šķiru/labumu, gaļā liemeņa daļa, zivīs fileja, zirnīši zaļie konservēti u.c. ); porcijas iznākumu gramos;

b) ēdiena gatavošanas procesa tehnoloģisko aprakstu, norādot gatavošanas procesa parametrus (temperatūru un laiku), ēdiena uzglabāšanas un realizācijas nosacījumus, kā arī darbības, kas ļauj maksimāli saglabāt vērtīgās uzturvielas (īpaši vitamīnus un minerālvielas) gatavošanas procesā, kā arī nodrošina ēdināšanas procesa atbilstību labas higiēnas prakses vadlīnijām un veselības drošībai.

Tehnoloģiskās kartes piedāvājumā iekļauj atbilstoši ēdienkartēm pa dienām, norādot receptūras/ tehnoloģiskās kartes numuru.

2.4.2.4. **apliecinājums**, ka Pretendents ir iepazinies ar Pasūtītāja virtuves iekārtām (Objekta apsekošanas lapa Pielikums Nr.4), aprīkojumu un līguma slēgšanas gadījumā spēs nodrošināt Pakalpojumu pilnā apjomā;

2.4.2.5. informācija par to, ka tiks nodrošināta programma „Skolas piens”. Ja pretendents nodrošinās ar programmu “Skolas piens”, tad jāiesniedz apliecinājums, par programmas īstenošanu.

**2.5. Finanšu piedāvājums**

2.5.1. Pretendents iesniedz Finanšu piedāvājumu, kas noformēts atbilstoši veidlapai (8.pielikums),

Vienas dienas ēdināšanas cena vienam izglītojamajam nedrīkst pārsniegt noteikto maksimālo maksu par izglītojamo ēdināšanas pakalpojumiem, kurā iekļauts PVN – 2,21 EUR izglītojamajiem no 1-2gadu vecuma, 2,28 EUR izglītojamajiem no no 3 – 6 gadiem.

Ja izglītojamajam ir ārsta apstiprināta diagnoze (piemēram, celiakija, cukura diabēts, pārtikas alerģija u.c. ), kuras dēļ ir nepieciešama uztura korekcija, izglītojamajam tiek nodrošināta atbilstoša ēdināšana saskaņā ar pašvaldības speciālajām tiesību normām. Vienas dienas ēdināšanas cena vienam izglītojamajam nedrīkst pārsniegt noteikto maksimālo maksu par izglītojamo ēdināšanas pakalpojumiem, kurā iekļauts PVN – 2,85 EUR.

2.5.2. Finanšu piedāvājumā un ēdiena pašizmaksas aprēķinā jāiekļauj visus ēdiena pagatavošanas izdevumus, kā arī ēdināšanas nodrošināšanas izdevumus (darbinieku darba algas, telpu uzturēšanas maksas, inventāra uzturēšanas maksas, u.c. izdevumi), kuri veido ēdināšanas pakalpojuma cenu par izglītojamo ēdināšanu mēnesī euro (EUR).

2.5.3. Finanšu piedāvājumā līgumcena jānorāda bez PVN. PVN norādot atsevišķi, kā arī summu kopā ar PVN.

2.5.4. Līgumcenai viena izglītojamā ēdināšanai vienā dienā ir jābūt nemainīgai neatkarīgi no tā cik konkrētajā dienā izglītojamo ir Ķekavas novada Pirmsskolas izglītības iestādē.

2.5.5. Līgumcenu vienam gadam aprēķina šādi: vienas dienas cena bez PVN vienam izglītojamam reizināta ar kopējo izglītojamo skaitu, reizināta ar darba dienu skaits vienā gadā (2017. gadā no 25. jūlija, 2018. un 2019.gadā no 1.janvāra līdz 31.decembrim), aprēķinātās summas saskaitāmas kopā.

**3. PIEDĀVĀJUMU PĀRBAUDE**

**3.1. Noformējuma pārbaude.**

3.1.1. Komisija sākotnēji veiks piedāvājuma pārbaudi atbilstoši Nolikumā noteiktajām prasībām (1.11. punkts - piedāvājuma spēkā esamība, 1.12.punkts – noformējums, 2.1. punkts – pieteikums dalībai iepirkumā).

3.1.2. Ja piedāvājums neatbilst Nolikuma 1.11., 1.12. un 2.1. punktā noteiktajām prasībām, Komisija lemj par piedāvājuma tālāku neizskatīšanu.

**3.2. Pretendenta kvalifikācijas pārbaude.**

3.2.1. Komisija pārbaudīs vai uz Pretendentu neattiecās neviens no PIL 42. panta pirmajā daļā noteiktajiem izslēgšanas gadījumiem.

Ja uz Pretendentu attiecās, kaut viens no PIL 42. panta pirmajā daļā noteiktajiem izslēgšanas gadījumiem, Komisija izslēdz Pretendentu no turpmākas dalības iepirkumā un nevērtē piedāvājumu.

3.2.2. Komisija pārbaudīs vai Pretendents atbilst Nolikuma 2.3. punktā noteiktajām kvalifikācijas prasībām.

3.2.3. Komisija pārbaudīs vai ir iesniegti visi Pasūtītāja norādītie dokumenti un sniegta informācija, kas ļauj Komisijai izvērtēt kvalifikācijas atbilstību Nolikumā noteiktajām prasībām. Ja Pretendents nav iesniedzis pieprasītos dokumentus (informāciju) vai neatbilst Nolikumā noteiktajām kvalifikācijas prasībām, Komisija izslēdz Pretendentu no turpmākas dalības iepirkumā un nevērtē piedāvājumu.

**3.3. Tehniskā piedāvājuma pārbaude.**

3.3.1. Komisija pārbauda vai Tehniskajā piedāvājumā Pretendents ir iesniedzis visus Nolikuma 2.4.2. punktā norādītos dokumentus, kas ļauj izvērtēt Tehniskā piedāvājuma atbilstību Nolikuma un Tehniskās specifikācijas prasībām.

3.3.2. Ja Pretendents Tehniskajā piedāvājumā nav iesniedzis Nolikuma 2.4.2. punktā norādītos dokumentus, Komisija izslēdz Pretendentu no turpmākas dalības iepirkumā un nevērtē piedāvājumu.

**3.4. Finanšu piedāvājuma pārbaude.**

3.4.1. Komisija pārbauda vai Finanšu piedāvājums atbilst Nolikumā noteiktajām prasībām un vai tajā nav aritmētiska kļūda.

3.4.2. Ja Finanšu piedāvājumā konstatēta aritmētiskā kļūda, Komisija izlabo to. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot Finanšu piedāvājumu, Komisija ņem vērā labojumus.

3.4.3. Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 48.panta noteikumiem. Gadījumā, ja nepieciešams noskaidrot, vai nav saņemts nepamatoti lēts piedāvājums, Pasūtītājs var pieprasīt iepirkuma izpildei nepieciešamās tehnoloģijas aprakstu un īpašo, tikai šim Pretendentam pieejamo tirgus apstākļu aprakstu, kas pamato cenas pazeminājumu.

3.4.4. Ja Komisija konstatē, ka ir iesniegts nepamatoti lēts piedāvājums, tas tiek noraidīts.

**4. PIEDĀVĀJUMA IZVĒLE**

4.1. Komisija izvēlas saimnieciski visizdevīgāko piedāvājumu. Izvēloties saimnieciski visizdevīgāko piedāvājumu Komisija vērtē Pretendenta Tehnisko un Finanšu piedāvājumu.

|  |  |  |
| --- | --- | --- |
| Nr. | Kritēriji | Maksimālais punktu skaits |
| **4.2.1**.  | **Ēdiena kvalitāte:** Komisija vērtē ēdienkartēs un tehnoloģiskās kartēs norādīto informāciju, kas attiecas uz: | 75 |
| 4.2.1.1. | Ēdiena dažādību, piešķirot punktus šādā apmērā:40 (četrdesmit) punkti – ja izglītojamo grupai 10 (desmit) dienu ēdienkartē piedāvā 10 (desmit) dažāda veida pusdienas, kā arī launagu ; 20 (divdesmit) punkti – ja izglītojamo grupai 10 (desmit) dienu ēdienkartē piedāvā 7 (septiņas) dažāda veida pusdienas, kā arī launagu;10 (desmit) punkti – ja izglītojamo grupai 10 (desmit) dienu ēdienkartē piedāvā 5 (piecas) dažāda veida pusdienas, kā arī launagu;0 (nulle) punkti – ja izglītojamo grupai 10 (desmit) dienu ēdienkartē piedāvā mazāk kā 5 (piecas) dažāda veida pusdienas, kā arī launagu.  | 40 |
| 4.2.1.2. | Tehnoloģiskās kartes, piešķirot punktus šādā apmērā:35 (trīsdesmit pieci) punkti, ja visās tehnoloģiskajās kartēs norādīto ēdienu receptūrās izmantoto produktu daudzums kvantitatīvi atbilst porcijas iznākumam un ēdienu uzturvērtība, enerģētiskā vērtība aprēķināta atbilstoši norādītajam produktu ķīmiskā sastāva informācijas avotam,15 (piecpadsmit) punkti, ja 1 – 3 (viena līdz trīs) iesniegtajās tehnoloģiskajās kartēs norādīto ēdienu receptūrās izmantoto produktu daudzums kvantitatīvi neatbilst porcijas iznākumam un/vai ēdienu uzturvērtība, enerģētiskā vērtība nav aprēķināta atbilstoši norādītajam produktu ķīmiskā sastāva informācijas avotam,5 (pieci) punkts, ja 4 – 6 (četras līdz sešas) iesniegtajās tehnoloģiskajās kartēs norādīto ēdienu receptūrās izmantoto produktu daudzums kvantitatīvi neatbilst porcijas iznākumam un/vai ēdienu uzturvērtība, enerģētiskā vērtība nav aprēķināta atbilstoši norādītajam produktu ķīmiskā sastāva informācijas avotam,0 (nulle) punkti, ja 7 un vairāk iesniegtajās tehnoloģiskajās kartēs norādīto ēdienu receptūrās izmantoto produktu daudzums kvantitatīvi neatbilst porcijas iznākumam un/vai ēdienu uzturvērtība, enerģētiskā vērtība nav aprēķināta atbilstoši norādītajam produktu ķīmiskā sastāva informācijas avotam. | 35 |
| **4.2.2.** | **Cenu** 1 (viena) izglītojamā ēdināšanai vienā dienā. Maksimālais punktu skaits tiek piešķirts pretendentam, kurš piedāvājis zemāko cenu. Attiecīgi pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulasP = Czem/Cver X 5, kur: P – pretendenta iegūtais punktu skaits ar precizitāti līdz 2 (diviem) cipariem aiz komata,Czem – zemākā piedāvātā cena, Cver – vērtējamā piedāvātā cena. | 5 |
| **4.2.3.** | **Produktu kvalitāti:** Komisija vērtē ēdināšanā izmantoto produktu kvalitātes nodrošinājuma pasākumu aprakstā norādīto informāciju un iesniegtos dokumentus, piešķirot punktus šādā apmērā:15 (piecpadmit) punktus – ja tiek iesniegti 5 (pieci) un vairāk apliecinājumi par sadarbību ar ražotāju un/vai piegādātāju (pievienot atbilstošos dokumentus) kuru ražotajai produkcijai ir izsniegts kvalitāti apliecinošs dokuments– piedāvājumā ir iekļauti produkti, kas sertificēti kādā no pārtikas kvalitātes shēmām – nacionālajā pārtikas kvalitātes shēmā saskaņā ar Ministru kabineta 2014.gada 12.augusta noteikumiem Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” (turpmāk – MK noteikumi Nr. 461),5 (piecus) punktus – ja tiek iesniegti ne vairāk kā pieci apliecinājumi par sadarbību ar ražotāju un/vai piegādātāju (pievienot atbilstošos dokumentus) kuru ražotajai produkcijai ir izsniegts kvalitāti apliecinošs dokuments – piedāvājumā ir iekļauti produkti, kas sertificēti kādā no pārtikas kvalitātes shēmām – nacionālajā pārtikas kvalitātes shēmā saskaņā ar MK noteikumiem Nr. 461,0 (nulle) punktus – ja netiek iesniegti apliecinājumi par sadarbību ar ražotāju un/vai piegādātāju (pievienot atbilstošos dokumentus) kuru ražotajai produkcijai ir izsniegts kvalitāti apliecinošs dokuments– piedāvājumā ir iekļauti produkti, kas sertificēti kādā no pārtikas kvalitātes shēmām – nacionālajā pārtikas kvalitātes shēmā saskaņā ar MK noteikumiem Nr. 461. | 15 |
| **4.2.4.** | **Programma „Skolas piens”****-** saskaņā ar Ministru kabineta 2015.gada 8.septembra noteikumiem Nr.521 „Valsts un Eiropas Savienības atbalsta piešķiršanas, administrēšanas un uzraudzības kārtība piena produktu piegādei izglītojamiem vispārējās izglītības iestādēs” (spēkā no 01.10.2015.) – maksimāli tiek piešķirti 5 punkti.A – pretendents nodrošinās programmu „Skolas piens”– tiek piešķirti 5 punkti;B – pretendents nenodrošinās programmu „Skolas piens” - tiek piešķirti 0 punkti. | 5 |
|  | **Kopā:** | **100** |

4.2. Saimnieciski visizdevīgākā piedāvājuma vērtēšanas kritēriji:

4.3. Par saimnieciski visizdevīgāko piedāvājumu Komisija atzīst Pretendenta piedāvājumu, kurš, atbilstoši Nolikuma 4.2.punkta vērtēšanas kritērijiem, ir ieguvis vislielāko punktu skaitu.

4.4. Pasūtītājs slēdz Līgumu ar Pretendentu, kura piedāvājumu Komisija ir atzinusi par saimnieciski visizdevīgāko.

**5. KOMISIJAS TIESĪBAS UN PIENĀKUMI**

**5.1. Komisijas tiesības:**

5.1.1. rakstiski pieprasīt, precizēt iesniegto informāciju no Pretendentiem, kas piedalās iepirkumā;

5.1.2. pārbaudīt visu Pretendentu sniegto ziņu patiesumu publiski pieejamās datu bāzēs vai pieprasot informāciju kompetentām institūcijām;

5.1.3. pēc sava ieskata pieprasīt jebkuram Pretendentam, lai tas rakstiski un/vai mutiski izskaidro sava piedāvājuma saturu, tai skaitā finanšu piedāvājumā norādītos izmaksu aprēķinus;

5.1.4. pieaicināt Komisijas darbā speciālistus (Ķekavas novada pašvaldības vai tās iestādes vai struktūrvienības darbiniekus) vai ekspertus ar padomdevēja tiesībām;

5.1.5. noraidīt Pretendentu piedāvājumus, ja tie neatbilst Nolikuma prasībām.

5.1.6. veikt citas darbības saskaņā ar Nolikumu, PIL un citiem normatīvajiem aktiem.

**5.2. Komisijas pienākumi:**

5.2.1. izskatīt Pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā;

5.2.2. pieņemt lēmumu;

5.2.3. veikt citas darbības saskaņā ar Nolikumu, PIL un citiem normatīvajiem aktiem.

**6. PRETENDENTA TIESĪBAS UN PIENĀKUMI**

**6.1. Pretendenta tiesības:**

6.1.1. iesniedzot piedāvājumu, pieprasīt apliecinājumu par piedāvājuma iesniegšanu;

6.1.2. veikt citas darbības saskaņā ar Nolikumu, PIL un citiem normatīvajiem aktiem.

**6.2. Pretendenta pienākumi:**

6.2.1. ja piedāvājums tiek sūtīts pasta sūtījumā, Pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu Ķekavas novada pašvaldībā līdz Nolikumā noteiktajam termiņam;

6.2.2. rakstveidā, Komisijas norādītajā termiņā, sniegt atbildes un paskaidrojumus par piedāvājumu, atbilstot uz uzdotajiem jautājumiem;

6.2.3. līdz ar piedāvājuma iesniegšanu, apņemas ievērot visus Nolikuma noteikumus;

6.2.4. sekot līdzi aktuālajai informācijai (grozījumiem, precizējumiem, skaidrojumiem u.c.) par iepirkumu, kas tiek ievietota Ķekavas novada pašvaldības mājas lapā www.kekava.lv , sadaļā „Publiskie iepirkumi”.

**7. PIELIKUMI**

Pielikums Nr.1 – Tehniskās specifikācijas vispārīgā informācija;

Pielikums Nr.1.1. - Tehniskā specifikācija;

Pielikums Nr.2 – Pieteikums;

Pielikums Nr.3 – Pretendenta personāla apliecinājums par gatavību iesaistīties līguma izpildē;

Pielikums Nr.4 – Objekta apsekošanas lapa;

Pielikums Nr.5 – Ēdienkartes;

Pielikums Nr.6 – Informācija par pretendenta pieredzi un sniegtajiem ēdināšanas pakalpojumiem;

Pielikums Nr.7 – Speciālistu saraksts;

Pielikums Nr.8 – Finanšu piedāvājums;

Pielikums Nr.9 – Ēdiena izmaksu aprēķins vienam mēnesim;

Pielikums Nr.10 – Darbu izpildes tāme;

Pielikums Nr.11 – Darba organizācijas apraksts izglītības iestādē;

Pielikums Nr.12 – Pakalpojumu līgums par ēdināšanas pakalpojumu sniegšanu;

Pielikums Nr.13 – Telpu inventarizācijas telpu plāni;

Pielikums Nr.14 – Telpu aprīkojuma (iekārtu un inventāra) saraksts;

Pielikums Nr.15 – Objekta nodošanas – pieņemšanas akts.